

                                                                                                                       ΑΝΑΡΤΗΤΕΑ ΣΤΗ ΔΙΑΥΓΕΙΑ

                                                                                                         Λιβαδειά    13 /12/2022
                                                             Αριθ. Πρωτ. : 22381
ΑΠΟΣΠΑΣΜΑ

Από το πρακτικό της αριθμ.  39ης  /2022  ΤΑΚΤΙΚΗΣ με ΤΗΛΕΔΙΑΣΚΕΨΗ της  Οικονομικής Επιτροπής  Δήμου Λεβαδέων

Αριθμός απόφασης : 384
Ανάθεση κατ εξαίρεση σε  δικηγόρο  δικαστικού χειρισμού ζητήματος  και ειδικότερα της  εκ νέου προσφυγής (  σύνταξη- κατάθεση Αιτήσεως Ακυρώσεως   ) στο Διοικητικό Εφετείο Αθηνών κατά της Βεβαίωσης Παραγωγού υπ΄αριθμ. 4233/2021 για αιολικό σταθμό  στην θέση  ΞΕΡΟΒΟΥΝΙ - ΤΖΑΡΑ» της Δημοτικής Ενότητας Λεβαδέων  του Δήμου Λεβαδέων , η οποία δημοσιεύτηκε στο διαδικτυακό τόπο της ΡΑΕ στις 24-6-2022.
Στη Λιβαδειά σήμερα 12η  Δεκεμβρίου  2022  ημέρα  Δευτέρα  και  ώρα 13.30  συνεδρίασε με τηλεδιάσκεψη  η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22  « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19»    και μετά  από  την αρ.πρωτ. 22082/08-12-2022 έγγραφη πρόσκληση του  Προέδρου της  & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018  «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

          Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8),  ήτοι:


                  ΠΑΡΟΝΤΕΣ                                                                 ΑΠΟΝΤΕΣ

      1.Ταγκαλεγκας Ιωάννης                                                               1.Πούλος Ευάγγελος

2. Μητάς  Αλέξανδρος                                                         Αν και είχε νόμιμα προσκληθεί                                                       

3. Νταντούμη Ιωάννα (αν/κό μέλος κ. Καλογρηά  Αθανασίου)                                                     

4. Σαγιάννης Μιχαήλ                                                           

5. Μερτζάνης Κωσταντίνος 

6. Καπλάνης Κωνσταντίνος 

      7. Μπράλιος Νικόλαος (απών στο 1ο Θ.Η.Δ.)

      8. Καραμάνης   Δημήτριος                  
  .

Ο  Πρόεδρος της Οικονομικής Επιτροπής εισηγούμενος το  24ο  θέμα της ημερήσιας διάταξης   έθεσε υπόψη των μελών  το με  αριθμ. πρωτ. 22023/07-12-2022  έγγραφο της Δ/νσης Διοικητικών Υπηρεσιών του  Δήμου Λεβαδέων, στο  οποίο αναφέρονται τα παρακάτω:   
Ισχύουσες διατάξεις

Σύμφωνα με τις διατάξεις της παραγράφου 1 περ. ι του άρθρου 72 Ν. 3852/2010 (ΦΕΚ Α΄ 87), όπως αντικαταστάθηκε με την παρ. 1 άρθρο 3 του Ν. 4623/19 και αντικαταστάθηκε εκ νέου με την παρ. 1 του άρθρου 40 του Ν. 4735/20 και το άρθ. 38 του Ν. 4795/2021, ορίζεται ότι « Η Οικονομική Επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής και διοικητικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες:: […] Αποφασίζει για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων, καθώς και για την παραίτηση από αυτά. Επίσης το ίδιο άρθρο προβλέπει: Αποφασίζει για την ανάθεση σε δικηγόρο της παροχής γνωμοδοτήσεων, μόνο εφόσον δεν έχουν προσληφθεί στον δήμο δικηγόροι με μηνιαία αντιμισθία. Με απόφασή της, είναι δυνατή η κατ’ εξαίρεση ανάθεση σε δικηγόρο, εξώδικου ή δικαστικού χειρισμού υπόθεσης, η οποία έχει ιδιαίτερη σημασία για τα συμφέροντα του δήμου και απαιτεί εξειδικευμένη γνώση ή εμπειρία. Στις περιπτώσεις αυτές, η αμοιβή του δικηγόρου ορίζεται σύμφωνα με το άρθρο 281 του Κώδικα Δήμων και Κοινοτήτων (ν. 3463/2006, Α ' 114). 

Στην παρ.3 του άρθρου 281 του Ν.3463/06 ορίζεται ότι για την εξώδικη ή δικαστική αντιμετώπιση 

νομικών ζητημάτων, τα οποία έχουν  ιδιαίτερη σημασία ή σπουδαιότητα και απαιτούν εξειδικευμένη νομική γνώση ή εμπειρία , η αμοιβή του δικηγόρου καθορίζεται με απόφαση του δημοτικού συμβουλίου  κατά παρέκκλιση των προηγούμενων παραγράφων . Η σχετική απόφαση λαμβάνεται με  απόλυτη πλειοψηφία των παρόντων  μελών ( όπως αντικαταστάθηκε με την παρ. 7 του άρθρου 36 του Ν. 3801/2009) 

Σύντομο Ιστορικό 

· Με την αριθμ. 102/29.10.2021 απόφαση , το Δημοτικό Συμβούλιο του Δήμου Λεβαδέων αποφάσισε ο Δήμος να ασκήσει μαζί με το Σύλλογο Ελικωνίων αίτηση αναθεώρησης ενώπιον της Ρυθμιστικής Αρχής Ενέργειας , προκειμένου να αμφισβητηθεί η βεβαίωση παραγωγού ( άδεια παραγωγής ) ΑΣΠΗΕ  ΞΕΡΟΒΟΥΝΙ –ΤΖΑΡΑ της εταιρείας GLOBALWIND ENERGY IKE και στη συνέχεια αίτηση ακύρωσης ενώπιον του Διοικητικού Εφετείου Αθηνών με σκοπό να διαφυλάξει και να προστατέψει το περιβάλλον από τις συνέπειες της εγκατάστασης των ανεμογεννητριών στην περιοχή του Ελικώνα .
· Με την αριθμ. 105/Α.Π.20943/5.11.2021 Απόφαση Δημάρχου Λεβαδέων , η οποία εγκρίθηκε με την αριθμ. 292/11.11.2021 Απόφαση της Οικονομικής Επιτροπής , ορίστηκε ο Δικηγόρος Αθηνών Αντώνιος Θεμ. Σηφάκης ( Α.Μ  Δ.Σ.Α 20637) όπως συντάξει και καταθέσει Αίτηση Αναθεώρησης και εκπροσωπήσει τον Δήμο Λεβαδέων ενώπιον της Ρυθμιστικής Αρχής Ενέργειας και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία για την αναθεώρηση της αριθμ. ΒΕΒ-4233/2021 Βεβαίωσης Παραγωγού για αιολικό σταθμό παραγωγής ηλεκτρικής ενέργειας , εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ-ΤΖΑΡΑ της Δημοτικής Ενότητας Λεβαδέων του Δήμου Λεβαδέων , της Περιφερειακής Ενότητας Λεβαδέων , της Περιφέρειας Στερεάς Ελλάδος , της εταιρείας με την επωνυμία GLOBALWIND ENERGY IKE  και δ.τ  «GLOBALWIND ENERGY» ( ΑΔ-08838) υπηρεσία , η οποία δόθηκε αμισθί . 

· Στις 08/11/2021 ο Δήμος  Λεβαδέων προσέφυγε στη ΡΑΕ για την αναθεώρηση της Βεβαίωσης Παραγωγού της Ρυθμιστικής Αρχής Ενέργειας υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων, της Περιφερειακής Ενότητας ΒΟΙΩΤΙΑΣ, της Περιφέρειας Στερεάς Ελλάδας, της εταιρείας με την ενωνυμία «GLOBAL WIND ENERGY ΙΚΕ» και δ.τ. «GLOBAL WIND ENERGY». (ΑΔ-08838) (ΑΔΑ: ΡΒΞ2ΙΔΞ-8Β4).

· Με την αριθμ. 63/22.3.2022 απόφαση της Οικονομικής Επιτροπής  αποφασίστηκε η κατ΄ εξαίρεση ανάθεση  στον Δικηγόρο Αθηνών κ. Αντώνιο Θ. Σηφάκη   Α.Μ  Δ.Σ.Α 20637   κάτοικο Αθηνών , οδός  Χ.Τρικούπη αριθμ.  31,  Τ.Κ. 10681 Αθήνα , των παρακάτω ενεργειών  : Σύνταξη και κατάθεση δικογράφου Αιτήσεως Ακυρώσεως , Αιτήσεως Αναστολής, Προσθέτων λόγων, σύνταξη Υπομνημάτων, Παράσταση κατά την εκδίκαση της υπόθεσης και Εκπροσώπηση του Δήμου στο Διοικητικό Εφετείο Αθηνών και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία για την υπόθεση της Βεβαίωσης Παραγωγού υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων, της Περιφερειακής Ενότητας ΒΟΙΩΤΙΑΣ, της Περιφέρειας Στερεάς Ελλάδας, της εταιρείας με την επωνυμία «GLOBAL WIND ENERGY ΙΚΕ» και δ.τ. «GLOBAL WIND ENERGY». (ΑΔ-08838) (ΑΔΑ: ΡΒΞ2ΙΔΞ-8Β4) .

· Με τη αριθμ. 32/4.4.2022 απόφαση του Δημοτικού Συμβουλίου  ( ΑΔΑ 9ΕΔΘΩΛΗ-ΟΔΘ) καθορίστηκε η αμοιβή του προαναφερόμενου δικηγόρου .

Στις 2/12/2022  ο κ. Σηφάκης με επιστολή που απέστειλε μας γνωστοποιεί  τα εξής: 

« Με τις υπ’ αριθμ 63/2022 απόφαση ΟΕ και 32/2022 απόφαση ΔΣ μου ανατέθηκε η άσκηση (σύνταξη-κατάθεση-εκδίκαση) Αιτήσεως Ακυρώσεως , Αιτήσεως Αναστολής , Προσθέτων λόγων , σύνταξη Υπομνημάτων , Παράσταση κατά την εκδίκαση της υπόθεσης και Εκπροσώπηση του Δήμου στο Διοικητικό Εφετείο Αθηνών και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία για υπόθεση αιολικού πάρκου «ΞΕΡΟΒΟΥΝΙ – ΤΖΑΡΑ» πλησίον οικισμού Ελικώνα.

Πράγματι στις 5/4/2022 κατέθεσα την ανωτέρω αίτηση ακύρωσης η οποία συζητήθηκε στις 30/9/2022. Στη συνέχεια εκδόθηκε μη οριστική απόφαση από το Διοικητικό Εφετείο Αθηνών (επισυνάπτω) σύμφωνα με αυτή, καλείται η ΡΑΕ να αποδείξει πότε δημοσίευσε τη προσβαλλόμενη βεβαίωση παραγωγής στον ιστότοπό της (rae.gr)

εδώ συμβαίνει το εξής περίεργο:

Η ΡΑΕ είχε πρόβλημα με το site της τα έτη 2020-2021 και παρείχε ένα link στο κανάλι της στη Διαύγεια όπου δημοσίευε εκεί τις άδειες παραγωγής. Στην πραγματικότητα δεν υπήρχε πρόβλημα, φαίνεται ότι το Διοικητικό Εφετείο δεν θεωρεί αυτού του τύπου τη δημοσίευση σύννομη και απαιτεί να υπάρχει δημοσίευση στο site της ΡΑΕ. Οι ταχύτατοι χρόνοι ανταπόκρισης του Διοικητικού Εφετείου (κατάθεση Απρίλιο, συζήτηση Σεπτέμβριο, μη οριστική απόφαση Οκτώβριο) υποδεικνύουν ότι το Δικαστήριο προσανατολίζεται να κρίνει ανυπόστατη την προσβαλλόμενη πράξη.

Για να αντιμετωπίσει το θέμα της δημοσίευσης η ΡΑΕ τον Ιούνιο του 2022 δημοσίευσε μαζικά 4000 περίπου αποφάσεις της κρίσιμης περιόδου, συγκεκριμένα στις 24/6/2022 φοβούμενη ότι το Διοικητικό Εφετείο θα τις κρίνει (καθώς δεν έχει γίνει προσηκόντως η δημοσίευση στο site της ΡΑΕ) ανυπόστατες.

Αυτό εμάς μας επηρεάζει ως εξής: αν κριθούν ανυπόστατες οι πράξεις της ΡΑΕ, τότε η δίκη που έχουμε λογικά θα καταργηθεί γιατί δεν νοείται ακύρωση ανυπόστατης πράξης... η πράξη δεν υφίσταται. Όμως αυτό θα σημαίνει ότι η πράξη, αφού έχει δημοσιευθεί πια τον Ιούνιο του 2022 υφίσταται και είναι υποστατή από τον Ιούνιο του 2022 και μετά. Αν κανείς δεν την προσβάλει σε δικαστήριο υπάρχει κανονικά.

Τον Ιούνιο όμως, εγώ αντιλήφθηκα τη δημοσίευση καθώς παρακολουθώ την κίνηση στο site της ΡΑΕ και πρόλαβα έγκαιρα να καταθέσω αίτηση αναθεώρησης ενώπιον της ΡΑΕ ώστε να τρέχει αυτή τη στιγμή νέα προθεσμία προσβολής της πλέον κανονικά δημοσιευμένης άδειας παραγωγής. Η προσφυγή στο δικαστήριο πρέπει να γίνει μέχρι 20/12/2022. από πλευράς ουσίας είναι το ίδιο κείμενο με αυτό που έχουμε ήδη καταθέσει και το τοπίο θα ξεδιαλύνει μόλις βγει η πρώτη οριστική απόφαση για το θέμα του υποστατού (το ίδιο θέμα υφίσταται για έργα στα Κύθηρα, στο Δίστομο, στο Λασίθι κ.α.). Αν δεχτεί το Δικαστήριο ότι η δημοσίευση του 2022 θεραπεύει το πρόβλημα θα μπει στην ουσία και οι νέες προσφυγές δεν θα έχουν νόημα. αν όμως κρίνει τις βεβαιώσεις παραγωγού ανυπόστατες, τότε αν δεν προσφύγουμε ξανά τώρα, δεν μπορούμε αν τις αμφισβητήσουμε. 

Επομένως θα πρέπει να εκδοθεί μία ίδια απόφαση οικονομικής επιτροπής και δημοτικού συμβουλίου (επισυνάπτω) ΠΡΙΝ ΤΙΣ 20/12/2022 η οποία να με εξουσιοδοτεί να καταθέσω εκ νέου της αίτηση ακύρωσης κατά της άδειας παραγωγής η οποία δημοσιεύθηκε στις 24/06/2022 για τους λόγους που περιγράφω πιο πάνω και ειδικότερα ο  Δήμος Λεβαδών  πρέπει να ορίσει δικηγόρο προκειμένου να χειριστεί την εξής υπόθεση: 

Σύνταξη και κατάθεση δικογράφου Αιτήσεως Ακυρώσεως στο Διοικητικό Εφετείο Αθηνών κατά της Βεβαίωσης Παραγωγού υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων, της Περιφερειακής Ενότητας ΒΟΙΩΤΙΑΣ, της Περιφέρειας Στερεάς Ελλάδας, της εταιρείας με την ενωνυμία «GLOBAL WIND ENERGY ΙΚΕ» και δ.τ. «GLOBAL WIND ENERGY» (ΑΔ- 08838) (ΑΔΑ: ΡΒΞ2ΙΔΞ-8Β4) η οποία δημοσιεύθηκε στο διαδικτυακό τόπο της ΡΑΕ στις 24/06/2022.» 

 Η Νομική Σύμβουλος του Δήμου Λεβαδέων  στην αρ. πρωτ. 21984/7.12.2022 γνωμοδότησή της αναφέρει τα εξής : «Σας γνωρίζουμε ότι λόγω της ιδιαίτερης βαρύτητας και σπουδαιότητας του θέματος της προσβολής από τον Δήμο Λεβαδέων των αποφάσεων της ΡΑΕ που αδειοδοτούν εγκατάσταση ανεμογεννητριών . φωτοβολταϊκών, κ.λ.π σε περιοχές του Δήμου  μας ( ιστορικές , αρχαιολογικές , προστατευόμενες κ.λ.π ) απαιτούνται εξειδικευμένες γνώσεις και εμπειρία στο αντικείμενο . Θεωρούμε ότι δεν έχουμε την εξειδικευμένη νομική κατάρτιση και επιστημονική τεχνογνωσία και υποστήριξη , καθώς και την απαιτούμενη εμπειρία , ώστε να μπορεί να εξαντληθεί από μέρους μας επαρκώς και επιτυχώς η νομική υποστήριξη τέτοιου είδους υποθέσεων » 
Λαμβάνοντας υπόψη τα ανωτέρω καθώς και 

α) την αριθμ. 102/29.10.2021 απόφαση του Δημοτικού Συμβουλίου 

β) την αριθμ.. 63/22.3.2022 απόφαση της Οικονομικής Επιτροπής   ( ΑΔΑ Ω544ΩΛΗ-0ΟΘ)  με την οποία ανατέθηκε στον Δικηγόρο Αθηνών κ. Σηφάκη Αντώνιο κατ΄ εξαίρεση η Σύνταξη και κατάθεση δικογράφου Αιτήσεως Ακυρώσεως ,   Αιτήσεως Αναστολής, Προσθέτων λόγων, σύνταξη Υπομνημάτων, Παράσταση κατά την εκδίκαση της υπόθεσης και Εκπροσώπηση του Δήμου στο Διοικητικό Εφετείο Αθηνών και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία για την υπόθεση της Βεβαίωσης Παραγωγού υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων.

γ) Την από 2/12/2022 επιστολή του κ. Σηφάκη , στην οποια αναφέρει τους λόγους για τους οποίους η Οικονομική Επιτροπή πρέπει να αναθέσει την εκ νέου προσφυγή στο Διοικητικό Εφετείο Αθηνών κατά της 4233/2021 Βεβαίωσης παραγωγού ( αιολικός σταθμός ΞΕΡΟΒΟΥΝΙ-ΤΖΑΡΑ ) , η οποία δημοσιεύτηκε στις 24/6/2022 στο διαδικτυακό τόπο της ΡΑΕ 

δ) το γεγονός ότι  ήδη ο Δικηγόρος Αθηνών  κ. Αντώνης Σηφάκης  εκπροσώπησε τον  Δήμου Λεβαδέων ενώπιον της Ρυθμιστικής Αρχής Ενέργειας  και έχει την ειδική γνώση και την  μεγάλη εμπειρία και εξειδίκευση  στα θέματα διοικητικής δικαιοσύνης και ιδιαίτερα της ακυρωτικής διαδικασίας στους τομείς χωροταξίας , πολεοδομίας και περιβάλλοντος ,θέματα τα οποία απαιτούν εξειδικευμένη επιστημονική γνώση και εμπειρία , την οποία διαθέτει ο προαναφερόμενος δικηγόρος λόγω της επιστημονικής του εξειδίκευσης στο γνωστικό αντικείμενο της περιβαλλοντικής και χωροταξικής νομοθεσίας  και της μακράς του πείρας σε χειρισμό αποφάσεως σχετικού αντικειμένου και ιδιαίτερα αιτήσεις ακυρώσεως κατά ΑΣΠΗΕ

ε) την με αρ. πρωτ. 21984/7.12.2022  Γνωμοδότηση  της Νομικής Συμβούλου του Δήμου Λεβαδέων 
 Καλείστε να αποφασίσετε για την κατ΄ εξαίρεση ανάθεση  στον Δικηγόρο Αθηνών κ. Αντώνιο Θ. Σηφάκη   Α.Μ  Δ.Σ.Α 20637   κάτοικο Αθηνών , οδός  Χ.Τρικούπη αριθμ.  31,  Τ.Κ. 10681 Αθήνα , των παρακάτω ενεργειών  : 

Σύνταξη και κατάθεση δικογράφου Αιτήσεως Ακυρώσεως στο Διοικητικό Εφετείο Αθηνών κατά της Βεβαίωσης Παραγωγού υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων, της Περιφερειακής Ενότητας ΒΟΙΩΤΙΑΣ, της Περιφέρειας Στερεάς Ελλάδας, της εταιρείας με την επωνυμία «GLOBAL WIND ENERGY ΙΚΕ» και δ.τ. «GLOBAL WIND ENERGY» (ΑΔ- 08838) (ΑΔΑ: ΡΒΞ2ΙΔΞ-8Β4) η οποία δημοσιεύθηκε στο διαδικτυακό τόπο της ΡΑΕ στις 24/06/2022.» 

Ο καθορισμός της αμοιβής της ως άνω δικηγορικής εταιρείας θα γίνει με βάση τα οριζόμενα στο άρθρο 281 του Ν. 3463/2006 και στον Κώδικα περί Δικηγόρων ( Ν. 4194/2013 , ΦΕΚ 208 Α΄) όπως τροποποιήθηκε με τον Ν. 4205/2013 ( ΦΕΚ 242 Α) .

Η Οικονομική Επιτροπή  λαμβάνοντας  υπόψη :

Τις διατάξεις του  άρθρου 40 του Ν.4735/2020 που αντικατέστησε το άρθρο 72  του     

   Ν.3852/2010

- του  άρθρου 77 του Ν. 4555/2018, 

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»  
-Την 102/29.10.2021 απόφαση του Δημοτικού Συμβουλίου

- Την αριθμ. 105/Α.Π.20943/5.11.2021 Απόφαση Δημάρχου Λεβαδέων  η οποία εγκρίθηκε με την αριθμ. 292/11.11.2021 Απόφαση της Οικονομικής Επιτροπής  

- την αριθμ.. 63/22.3.2022 απόφαση της Οικονομικής Επιτροπής   ( ΑΔΑ Ω544ΩΛΗ-0ΟΘ) 
- τη αριθμ. 32/4.4.2022 απόφαση του Δημοτικού Συμβουλίου  ( ΑΔΑ 9ΕΔΘΩΛΗ-ΟΔΘ)
- Την από 2/12/2022 επιστολή του κ. Σηφάκη , στην οποία αναφέρει τους λόγους για τους οποίους η Οικονομική Επιτροπή πρέπει να αναθέσει την εκ νέου προσφυγή στο Διοικητικό Εφετείο Αθηνών κατά της 4233/2021 Βεβαίωσης παραγωγού ( αιολικός σταθμός ΞΕΡΟΒΟΥΝΙ-ΤΖΑΡΑ ) , η οποία δημοσιεύτηκε στις 24/6/2022 στο διαδικτυακό τόπο της ΡΑΕ 
-Την με αρ. πρωτ. 21984/7.12.2022  Γνωμοδότηση  της Νομικής Συμβούλου του Δήμου Λεβαδέων
-Το γεγονός ότι  ήδη ο Δικηγόρος Αθηνών  κ. Αντώνης Σηφάκης  εκπροσώπησε τον  Δήμου Λεβαδέων ενώπιον της Ρυθμιστικής Αρχής Ενέργειας  και έχει την ειδική γνώση και την  μεγάλη εμπειρία και εξειδίκευση  στα θέματα διοικητικής δικαιοσύνης και ιδιαίτερα της ακυρωτικής διαδικασίας στους τομείς χωροταξίας , πολεοδομίας και περιβάλλοντος ,θέματα τα οποία απαιτούν εξειδικευμένη επιστημονική γνώση και εμπειρία , την οποία διαθέτει ο προαναφερόμενος δικηγόρος λόγω της επιστημονικής του εξειδίκευσης στο γνωστικό αντικείμενο της περιβαλλοντικής και χωροταξικής νομοθεσίας  και της μακράς του πείρας σε χειρισμό αποφάσεως σχετικού αντικειμένου και ιδιαίτερα αιτήσεις ακυρώσεως κατά ΑΣΠΗΕ

- Το με αρ. πρωτ. 22023/07.12.2022 έγγραφο της Δ/νσης Διοικητικών Υπηρεσιών  του Δήμου Λεβαδέων που είχε διανεμηθεί .
-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.
.                       
                               ΑΠΟΦΑΣΙΖΕΙ  ΟΜΟΦΩΝΑ
· Την κατ΄ εξαίρεση ανάθεση  στον Δικηγόρο Αθηνών κ. Αντώνιο Θ. Σηφάκη   Α.Μ  Δ.Σ.Α 20637   κάτοικο Αθηνών , οδός  Χ.Τρικούπη αριθμ.  31,  Τ.Κ. 10681 Αθήνα , των παρακάτω ενεργειών  : 
Σύνταξη και κατάθεση δικογράφου Αιτήσεως Ακυρώσεως στο Διοικητικό Εφετείο Αθηνών κατά της Βεβαίωσης Παραγωγού υπ’ αριθμ. 4233/2021 για αιολικό σταθμό παραγωγής ηλεκτρικής ενέργειας, εγκατεστημένης ισχύος 8,4 MW και μέγιστης ισχύος παραγωγής 8,4 MW στη θέση ΞΕΡΟΒΟΥΝΙ – ΤΖΑΡΑ, της Δημοτικής Ενότητας ΛΕΒΑΔΕΩΝ, του Δήμου Λεβαδέων, της Περιφερειακής Ενότητας ΒΟΙΩΤΙΑΣ, της Περιφέρειας Στερεάς Ελλάδας, της εταιρείας με την επωνυμία «GLOBAL WIND ENERGY ΙΚΕ» και δ.τ. «GLOBAL WIND ENERGY» (ΑΔ- 08838) (ΑΔΑ: ΡΒΞ2ΙΔΞ-8Β4) η οποία δημοσιεύθηκε στο διαδικτυακό τόπο της ΡΑΕ στις 24/06/2022.» 

· Ο καθορισμός της αμοιβής της ως άνω δικηγορικής εταιρείας θα γίνει με βάση τα οριζόμενα στο άρθρο 281 του Ν. 3463/2006 και στον Κώδικα περί Δικηγόρων ( Ν. 4194/2013 , ΦΕΚ 208 Α΄) όπως τροποποιήθηκε με τον Ν. 4205/2013 ( ΦΕΚ 242 Α) .

            Η  απόφαση πήρε αριθμό  384/2022.
                                                                                       ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ                                                                      Λιβαδειά      13- 12-2022  

                                                                                                 Ο ΠΡΟΕΔΡΟΣ    

